Projekts

**Tiesību akta projekta sākotnējās ietekmes novērtējuma ziņojums (anotācija)**

**likumprojektam „Fizisko personu mantiskā stāvokļa deklarēšanas likums”**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ar Ministru kabineta 2010.gada 26.augusta rīkojumu Nr.513 „Par Pasākumu plānu ēnu ekonomikas apkarošanai un godīgas konkurences nodrošināšanai 2010.–2013.gadam” apstiprinātā Pasākumu plāna ēnu ekonomikas apkarošanai un godīgas konkurences nodrošināšanai 2010.–2013.gadam 16.uzdevums. |
|  2. | Pašreizējā situācija un problēmas | Šobrīd Valsts ieņēmumu dienesta (turpmāk - VID) rīcībā ir informācija, kura iegūta no:a) iedzīvotāju ienākuma nodokļa deklarācijām;b) valsts amatpersonu deklarācijām;c) ziņojumiem par sociālā nodokļa maksājumiem;d) paziņojumiem par fiziskai personai izmaksātajām summām;e) datiem, kurus VID iegūst no citu institūciju datu bāzēm. Bet, saskaņā ar spēkā esošajiem normatīvajiem aktiem, VID šobrīd nav tiesību pārbaudīt un piemērot papildu nodokļu uzrēķinu par periodu, kas uzrādīts kā ienākumu ieguves laiks pirms trīs gadiem, jo saskaņā ar likumu „Par nodokļiem un nodevām” un likumu „Par iedzīvotāju ienākuma nodokli” šobrīd iespējams uzlikt soda naudu un papildus aprēķināt nodokļus tikai trīs gadu laikā pēc likumā noteiktā nodokļu maksāšanas termiņa beigām.Līdz ar to valsts institūcijām ir ierobežotas iespējas pārbaudīt iepriekšminēto informāciju. Šādā situācijā fiziskajām personām ir iespēja par savu īpašumu izcelsmes avotu norādīt ienākumus, kas ir gūti pirms ievērojama laika perioda, kā arī dažādus nepārbaudāmus darījumus ar fiziskajām personām, kuras nav deklarējušas savus ienākumus vai nav Latvijas rezidenti. Nereti ir gadījumi, kad nelikumīgi iegūtie ienākumi tiek legalizēti, to reģistrēšanai izmantojot citu fizisko personu (radinieku, laulāto u.c.) identitātes datus. Bez tam praksē nodokļu administrācijai un citām valsts institūcijām nav iespējas pārliecināties par deklarētās skaidrās naudas uzkrājumu esamību – normatīvie akti neparedz personai pienākumu pierādīt, ka tās rīcībā ir deklarētie skaidrās naudas uzkrājumi.Ja netiks risinātas fizisko personu ienākumu kontroles problēmas, tad:1) netiks novērstas iespējas nelikumīgi iegūt līdzekļus un tos legalizēt noziedzīgā veidā (arī ar koruptīvām darbībām);2) pretlikumīgi iegūtu līdzekļu legalizēšana joprojām būs iespējama, izmantojot fiziskās personas;3) korupcijas, kontrabandas un citās lietās joprojām būs problemātiska noziedzīgi iegūto līdzekļu identificēšana un konfiskācija;4) prognozējams, ka nesamazināsies ēnu ekonomikas īpatsvars. |
|  3. |  Saistītie politikas ietekmes novērtējumi un pētījumi | Latvijas zinātņu akadēmijas Ekonomikas Institūta izstrādātais Koncepcijas projekta „Par fizisko personu ienākumu gūšanas kontroles pilnveidošanu” ekonomiskais novērtējums, 2005 |
|  4. |  Tiesiskā regulējuma mērķis un būtība | Likumprojekta mērķis ir izveidot sistēmu, lai konstatētu fizisko personu mantisko stāvokli, kas kalpotu par atskaites punktu godīgākas un tiesiskākas sabiedrības attīstībā.Likumprojekts nosaka fizisko personu mantiskā stāvokļa deklarēšanas pienākumu, mantiskā stāvokļa deklarācijas iesniedzējus, deklarācijā iekļaujamās ziņas un iesniegšanas kārtību, kā arī deklarācijas iesniedzēju un Valsts ieņēmumu dienesta tiesības un pienākumus.Likumprojekts paredz, ka deklarāciju iesniedz personas, kas ir Latvijas Republikas rezidenti un kuras atbilst likumā noteiktajiem kritērijiem.Saskaņā ar Ēnu ekonomikas apkarošanas plāna 12.uzdevumu, likumprojektā noteikts deklarēšanas datums „2011.gada 1.jūlijs”. Taksācijas perioda vidū noteiktais fiziskās personas mantisko stāvokli konstatējošais datums nevajadzīgi sarežģīs mantiskā stāvokļa deklarācijā ietverto ziņu, kā arī fizisko personu ienākumu administrēšanu un kontroli. Ierobežojumu noteikšanu skaidras naudas darījumiem arī paredz Eiropas Parlamenta un Padomes Direktīva 2005/60/EK 2005.gada 26.oktobris par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai un teroristu finansēšanai.Likumprojekta 3.panta pirmās daļas 2.punktā minētās tiesības attiecināmas galvenokārt uz darījumiem, kas atrodas procesā un vēl nav pabeigti, piemēram, ja persona ir veikusi samaksu par nekustamā īpašuma iegādi, taču īpašums vēl nav ierakstīts Zemesgrāmatā. Šobrīd VID rīcībā jau ir informācija par Zemesgrāmata ierakstītiem īpašumiem.Likumprojekta 3.panta pirmās daļas 9.punktā minētie „citi mantiski prasījumi” attiecas uz personas mantu, kas, piemēram, aizdota citai personai.Likumprojekta 3.panta pirmās daļas 11.punkts nosaka pienākumu personām sniegt informāciju par līgumiem, saskaņā ar kuriem deklarācijas iesniedzējs ir patiesā labuma guvējs Noziedzīgi iegūtu līdzekļu legalizācijas un terorisma finansēšanas novēršanas likuma izpratnē no citai personai piederoša vai pārvaldīšanā nodota šī likuma 4. un 5.punktā minēta īpašuma.Likumprojekta 5.panta trešā daļa uzliek pienākumu deklarācijas iesniedzējam sniegt pilnīgu informāciju par savu mantisko stāvokli saskaņā ar 4.pantu. |
|  5. |  Projekta izstrādē iesaistītās institūcijas | Likumprojekta izstrādes nepieciešamība tika apstiprināta ar Ministru prezidenta 2010.gada 15.marta rīkojumu Nr.96 "Par darba grupu" izveidotajā darba grupā. |
|  6. |  Iemesli, kādēļ netika nodrošināta sabiedrības līdzdalība |  Nav attiecināms |
|  7. |  Cita informācija |  Nav |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa | Mantiskā stāvokļa deklarāciju iesniedz Latvijas Republikas pilsoņi, nepilsoņi un ārzemnieki, kurām izsniegta pastāvīgās uzturēšanās atļauja vai pastāvīgās uzturēšanās apliecība Latvijā. Mantiskā stāvokļa deklarāciju iesniedz, ja persona ir Latvijas Republikas rezidents. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms |
|  3. |  Tiesiskā regulējuma finansiālā ietekme | Likumprojekts sabiedrības mērķgrupai vienreizējas tiešas izmaksas, kas iesaistītas ar deklarācijas iesniegšanu, kā arī izmaksas īpašuma novērtēšanai, ja tiek izmantots ārpakalpojums, un izmaksas, kas saistītas ar naudas līdzekļu ieskaitīšanu kontā. Nav iespējams noteikt konkrētu izmaksu apjomu.  |
|  4. |  Tiesiskā regulējuma nefinansiālā ietekme | Likumprojekts uzliek jaunu pienākumu sabiedrības mērķgrupai, jo ir jāiesniedz deklarācija, kas līdz šim nebija jāiesniedz. Likumprojekts nodrošina vienlīdzīgas tiesības un iespējas. |
|  5. |  Administratīvās procedūras raksturojums | Personai likumprojektā noteiktā termiņā ir nepieciešams aizpildīt un iesniegt VID deklarāciju. Deklarāciju būs iespējams iesniegt rakstveidā un elektroniski.Lai neradītu administratīvu apgrūtinājumu personām, kuru īpašumā nav ievērojami mantas vai finanšu līdzekļi, kā arī efektīvi izlietotu nodokļu administrācijas resursus, pienākums deklarēt mantisko stāvokli ir noteikts tikai tām personām, kuru īpašuma vērtības kopsummā pārsniedz 50 minimālās mēnešalgas.Likumprojekts paredz neiesniegt to informāciju, kas jau ir VID rīcībā un kuru VID var pieprasīt no citām iestādēm.Iesniegtā informācija tiks uzglabāta VID Nodokļu informācijas sistēmā, veicot modifikācijas jau esošajās sistēmās.Likumprojektā ir ietverta prasība visiem deklarācijas iesniedzējiem vienlaicīgi ieskaitīt skaidras naudas uzkrājumus savos kontos, lai nodrošinātu iespēju nodokļu administrācijai pārliecināties par šādu līdzekļu esamību un novērstu iespēju vienu un to pašu skaidro naudu deklarēt vairākas reizes. Šī norma radīs nelielu papildu administratīvo slogu, taču ir samērīga ar paredzēto ieguvumu – skaidras naudas kontroles iespēju.Sadarbībā ar KNAB esam izvērtējuši iespēju optimizēt valsts resursu izlietojumu un nepieprasīt deklarāciju iesniegt personām, kas saskaņā ar likumu „Par interešu konflikta novēršanu valsts amatpersonu darbībā” nav Latvijas Republikas valsts amatpersona, kas iesniedz deklarāciju 23.panta noteiktajā kārtībā. Tomēr, ņemot vērā, ka ir dažas būtiskas atšķirības prasībās, piemēram, prasība ieskaitīt skaidru naudu kontā, esam saglabājuši pienākumu valsts amatpersonām, kas atbildīs likumprojektā noteiktajiem kritērijiem, sniegt vienreizējo deklarāciju.Fizisko personu mantiskā stāvokļa deklarēšanas rezultātā iegūtā informācija tiks izmantota kontroles vajadzībām, nodokļu, korupcijas un naudas atmazgāšanas novēršanas vajadzībām, kā arī būs pieejama citām kontroles institūcijām vispārējā datu aprites kārtībā, ņemot vērā personas datu aizsardzības labās prakses prasības.Nodokļu uzskaites sistēmas pielāgošanai būs nepieciešams papildus finansējums 75 000 Ls. |
|  6. |  Administratīvo izmaksu monetārs novērtējums | Attiecībā uz šādu administratīvo procedūru izmaksu monetārais novērtējums iepriekš nav veikts. |
|  7. |  Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2011** | Turpmākie trīs gadi (tūkst. latu) |
| 2012 | 2013 | 2014 |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
|  1. Budžeta ieņēmumi: | 0 | 0 | 0 | 0 | 0 |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
|  1.2. valsts speciālais budžets | 0 | 0 | 0 | 0 | 0 |
|  1.3. pašvaldību budžets | 0 | 0 | 0 | 0 | 0 |
|  2. Budžeta izdevumi: | 0 | 0 | 0 | 0 | 0 |
|  2.1. valsts pamatbudžets | 0 | 0 | 0 | 0 | 0 |
|  2.2. valsts speciālais budžets | 0 | 0 | 0 | 0 | 0 |
|  2.3. pašvaldību budžets | 0 | 0 | 0 | 0 | 0 |
|  3. Finansiālā ietekme: | 0 | 0 | 0 | 0  | 0  |
|  3.1. valsts pamatbudžets | 0 | 0 | 0 | 0 | 0 |
|  3.2. speciālais budžets | 0 | 0 | 0 | 0 | 0 |
|  3.3. pašvaldību budžets | 0 | 0 | 0 | 0 | 0 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
|  5. Precizēta finansiālā ietekme: | X | 0 | 0 | 0 | 0 |
|  5.1. valsts pamatbudžets | 0 | 0 | 0 | 0 |
|  5.2. speciālais budžets | 0 | 0 | 0 | 0 |
|  5.3. pašvaldību budžets | 0 | 0 | 0 | 0 |
|  6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
|  6.1. detalizēts ieņēmumu aprēķins |
| 6.2. detalizēts izdevumu aprēķins |  |
| 7. Cita informācija | VID nodokļu informatīvo sistēmu plānots pielāgot esošā finansējuma ietvaros.Ņemot vērā to, ka šobrīd nav iespējams prognozēt to fizisko personu skaitu, kuras deklarācijā uzrādīs nepatiesu mantisko stāvokli un ienākumus, nav iespējams noteikt likumprojektā paredzētās atbildības par gūtā ienākuma slēpšanu un iedzīvotāju ienākuma nodokļa aprēķina ietekmi uz valsts budžetu. |

|  |
| --- |
| **Anotācijas IV un V sadaļa – projekts šīs jomas neskar.** |
| **VI. Sabiedrības līdzdalība un šīs līdzdalības rezultāti** |
|  1. |  Sabiedrības informēšana par projekta izstrādes uzsākšanu | Finanšu ministrijas mājaslapā pieejama prezentācija par likumprojektu, kā arī šāda likumprojekta izstrādes nepieciešamība paredzēta Pasākumu plānā ēnu ekonomikas apkarošanai un godīgas konkurences nodrošināšanai 2010.–2013.gadam, kas ir publiski pieejams Finanšu ministrijas mājas lapā. |
|  2. |  Sabiedrības līdzdalība projekta izstrādē | Latvijas Darba devēju konfederācija, Latvijas Pašvaldību savienība, Latvijas Arodbiedrību savienība.  |
|  3. |  Sabiedrības līdzdalības rezultāti | Darba grupa konceptuāli atbalstīja likumprojekta izstrādi. |
|  4. |  Saeimas un ekspertu līdzdalība | 2008.gada 31.janvārī 2.lasījumā Saeimā tika atbalstīts līdzvērtīgs likumprojekts, kura mērķis bija konstatēt fizisko personu mantisko stāvokli un uzkrājumus. Tā kā likumprojekts netika izskatīts 3.lasījumā, likumprojekts tika izstrādāts atkārtoti. |
|  5. |  Cita informācija  | Nav |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Valsts ieņēmumu dienests |
|  2. |  Projekta izpildes ietekme uz pārvaldes funkcijām |  Projekts paredz jaunu funkciju VID administrēt fizisko personu mantiskā stāvokļa deklarācijas. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide |  Nav nepieciešams izveidot jaunas institūcijas. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Nav nepieciešams likvidēt esošas institūcijas. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Nav nepieciešama esošo institūciju reorganizācija. |
|  6. |  Cita informācija |  Nav |

##### Finanšu ministrs A.Vilks

2011.03.21. 11:32

1567

Dace Avotina, 67083920

Dace.Avotina@fm.gov.lv